Model subiect olimpiada de Istorie, clasa a 10-a, faza judeteana

SUBIECTUL I ____________________________________________________(40 de puncte)  
Citiţi, cu atenţie, sursele de mai jos: 
A. „Iluminismul a ajuns la apogeu în 1715, odată cu începerea publicării la Paris a lucrării 
Encyclopedie editate de Denis Diderot și Jean le Rond d’ Alembert. Diderot a dedicat acest proiect 
scopului de a schimba «modul de gândire al oamenilor». Enciclopediștii nu înfrunta u doar Biserica 
catolică, așa cum o făcuseră Luther și alții. Ei înfruntau întreaga cunoaștere con vențională, 
îmbrățișând filosofia, știința, economia și politica. Printre colaboratori s -au numărat Voltaire, 
Rousseau și Montesquieu. Primele 28 de volume ale Enciclopediei au constituit cel mai 
impresionant proiect intelectual europ ean de după Academia platonică. Părea că un zid de multă 
vreme ridicat în jurul rațiunii europene, la baza căruia săpaseră deja Renașterea și Refor ma, se 
prăbușise în sfârșit.“      (Simon Jenkins, Scurtă istorie a Europei de la Pericle la Putin) 
 
B. „În memoria europenilor, secolul al XVIII-lea rămâne Secolul Luminilor. Depășind frontierele 
Franței [...] mișcarea se răspândește în toate colțurile continentului. [...] 
Filosofia se caracterizează [...] prin primatul rațiunii, astfel o definește Doamna de Lambert într-o 
frază celebră: «A filosofa însemnă să-i redai rațiunii întreaga demnitate, înseamnă să o faci să se 
bucure din nou de toate drepturile, însemnă să scuturi jugul tradiției și regulilor  (1715)». Drept 
consecință, curentul datorează mult gânditorilor care, începând din secolul al XVI- lea, cred că 
principiile considerate baze intangibile ale societății nu pot fi acceptate fără să fie studiate, chiar 
dacă ei nu se ating de instituțiile politice, de credințele religioase sau de regulile morale [...]. 
 Efervescența filosofică atinge cea mai mare intensitate în Franța, țara cea mai bogată din 
Europa, cea în care mișcarea intelectuală devine un model începând din secolul al XVII -lea, cea 
care a formulat și teoretizat modelul monarhiei absolute de drept divin, dar și cea în care tensiunile 
sociale erau cele mai acute.“      (Serge Berstein, Pierre Milza, Istoria Europei) 
 
C. „În mod ciudat, secolul al XVIII-lea sau Secolul Luminilor a adus lumii și multă cultură și 
libertate sau modele de libertate, dar și despotism sau tiranie și supunere, războaie și multă 
suferință. Țările Române au intrat într -o nouă epocă, de afirmare a națiunii moderne  prin lupta de 
emancipare politică și națională. Națiunile medievale, aflate secole la rând într -un fel de adormire 
și divizate, se trezesc la viață, trec într -o etapă nouă, activă, bazată pe legături puternice din 
interior și pe aplicarea unor programe care să conducă la libertate. [...]  
În acest context, Transilvania avea să fie ocupată de Habsburgi, iar Moldova și Ț ara 
Românească aveau să ajungă într-o stare de dependență mai pronunțată față de Imperiul Otoman, 
cu păstrarea, totuși, a autonomiei.‟            (Ioan Aurel Pop, Istoria ilustrată a românilor pentru tineri) 
 
Pornind de la aceste surse istorice, răspundeți următoarelor cerințe: 
1. Precizați, pe baza sursei A, două informații referitoare la domeniul religios. 4 puncte  
2. Menționați, pe baza sursei B, două cauze ale apariției gândirii filosofice specifice Secolului 
Luminilor.          4 puncte 
3. Menționați, pe baza sursei C, o asemănare între consecințele iluminismului din secolul al 
XVIII-lea.          3 puncte 
4. Formulați o opinie referitoare la rolul Franței în Secolul Luminilor , susținând -o cu câte o 
informație selectată din sursele A și B.       7 puncte 
5. Prezentați câte un fapt istoric desfășurat în America  de Nord, în perioada 1771-1780, 
respectiv unul desfășurat în Franța, în perioada 1 801-1810, sub influența ideilor iluministe.
           10 puncte  
6. Argumentați, prin două fapte istorice, afirmația conform căreia  Revoluția glorioasă a 
contribuit la organizarea statului englez modern.     12 puncte